Neuze, rouantelezh an neñvoù a vo heñvel ouzh dek gwerchez a gemer o lampoù ganto, hag a ya da ziaraogiñ ar pried.    Pemp anezho a oa diskiant, ha pemp a oa fur.    Ar re ziskiant, en ur gemer o lampoù, ne gemerjont ket a eoul ganto.    Ar re fur a  gemeras eoul en o fodoù, gant o lampoù.    Evel ma talee ar pried da zont, e voredjont holl hag e kouskjont.    Met, war-dro hanternoz, e voe klevet ur griadenn: Setu ar pried a zeu, it en e raok!    Neuze an holl werchezed-se a savas hag a fichas o lampoù.